CELEX: 62011TN0545
Language: et
Date: 2011-10-14 00:00:00
Title: Kohtuasi T-545/11: 14. oktoobril 2011 esitatud hagi — Stichting Greenpeace Nederland ja PAN Europe versus komisjon

3.12.2011   
            
            
               ET
            
            
               Euroopa Liidu Teataja
            
            
               C 355/28
            
         14. oktoobril 2011 esitatud hagi — Stichting Greenpeace Nederland ja PAN Europe versus komisjon
   (Kohtuasi T-545/11)
   2011/C 355/50
   Kohtumenetluse keel: inglise
   
      Pooled
   
   
      Hagejad: Stichting Greenpeace Nederland (Amsterdam, Madalmaad) ja Pesticide Action Network Europe (PAN Europe) (Brüssel, Belgia) (esindaja: advokaat B. Kloostra)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et komisjoni 10. augusti 2011. aasta otsus rikub Århusi konventsiooni keskkonnainfo kättesaadavuse, keskkonnaasjade otsustamiseks üldsuse osalemise ning neis asjus kohtu poole pöördumise kohta, määrust (EÜ) nr 1049/2001 (1) ja määrust (EÜ) nr 1367/2006 (2);
            
         
               —
            
            
               tühistada komisjoni 10. augusti 2011. aasta otsus; ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene vaide, et määruse (EÜ) nr 1049/2011 artikli 4 lõige 5 ei anna liikmesriikidele vetoõigust ning et järelikult ei saa kostja tugineda liikmesriigi arvamusele selle kohta, kas hagejate esitatud teabetaotlusele tuleks kohaldada nimetatud määruse artikli 4 lõikes 2 ettenähtud erandit või mitte.
            
         
               2.
            
            
               Teine väide, et määruse (EÜ) nr 1049/2011 artikli 4 lõike 2 esimeses taandes sätestatud erand avalikustamisest tuleb jätta kohaldamata, kuna taotletud teabe avaldamine teenib ülekaalukaid üldisi huve, sest määruse (EÜ) nr 1367/2006 artikli 6 lõikes 1 ettenähtud tingimused on praeguses asjas täidetud.
            
         
               3.
            
            
               Kolmas vaide, et vaidlustatud otsus ei ole kooskõlas määruse (EÜ) nr 1049/2011 artikli 4 lõikega 2 ja Århusi konventsiooni artikliga 4, sest:
               
                           —
                        
                        
                           kostja ei hinnanud konkreetse kahju tekkimise ohtu, mille taotletud teabe avaldamine võiks viidatud ärihuvidele kaasa tuua; ja
                        
                     
                           —
                        
                        
                           kostja ei kaalunud omavahel asjaomaseid ärihuve ja üldist huvi keskkonnainfo avaldamise vastu; niisuguse kaalumise näeb ette Århusi konventsiooni artikli 4 lõike 4 teine lõik.
                        
                     
         
               4.
            
            
               Lisaks väidavad hagejad, et juhul kui Århusi konventsioon ei ole vahetult kohaldatav, tuleks määruse (EÜ) nr 1049/2011 artikli 4 lõiget 2 kohaldada nimetatud konventsiooniga kooskõlaliselt.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).
   
      (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT L 264, lk 13).